Enkelit
”Enkelini armas!” lauloin
 sulhasena alati.
 Enkelinä oli mulla
 sievänlainen mamseli.

 Enkelini tuli pian
 mulle omaks’ rouvaksi.
 Nytpä yksinkertaisesti
 hoettihin: ”rakkaani!”

 Kuinka sitte tapahtuikaan:
 rouva pojan synnytti.
 Nyt taas kuului ainoastaan:
 ”Oi sä pikku enkeli!”

 Mutta enkeli se pian
 sukeutui suureksi.
 Nyt on ihailtavanansa
 hällä oma enkeli.

Kaarlo –[Forsgre]n.

Lähde: Lounas 14.3.1890.

Josef Julius Wecksell
Kaarlo Forsgren
Runot
Lounas
1890